ร้านประชานนิยม หากใครมาหลวงพระบางจะพลาดไม่ได้เลย ร้านนี้เป็นร้านกาแฟคล้ายสภากาแฟบ้านเราเลย มีกาแฟ ปาท่องโก๋ โจ๊ก ชา แต่ต้องมาเช้าๆนะคะ เพราะร้านนี้เปิดแค่ช่วงเช้าเท่านั้นตั้งแต่ 5.00-12.00 น. ร้านตั้งอยู่ที่หัวมุมของถนนกิทสะลาด (Kitsalat Rd.) ตัดกับถนนเลียบแม่น้ำโขง(Khem Khong Rd.) หากเดินจากถนนกิทสะลาดไปทางแม่น้ำโขงร้านอยู่หัวมุมซ้ายมือค่ะ ภายในร้านจะมีลูกค้าเยอะ ส่วนใหญ่จะเป็นผู้ชายสูงอายุค่ะ ฟังเค้าคุยกันไม่ค่อยรู้เรื่องนะ แต่เพลินดี ร้านนี้ดูเป็นกันเองให้ความรู้สึกเหมือนอยู่กับญาติเลยค่ะ แต่ที่ทำให้เราตื่นตาตื่นใจนะ โจ๊กของเค้าไม่ได้ใส่กระเทียมเจียวเหมือนบ้านเรา แต่เป็นหอมเจียว แถมเติมไม่อั้น อารมณ์คล้ายๆกับเกี๊ยวทอดไม่อั้นตามร้านเกี๋ยวเตี๋ยวอ่ะ เจ๋งอ่าาา เราชอบทานหอมเจียวด้วย เพลินเลย 55 ถ้าสั่งโจ๊กนะ ทางร้านจะมีถ้วยผักชีผสมหอม กระป๋องหอมเจียว ถ้วยมะนาวซีก พริกเผา มาให้เติมค่ะ พูดแต่เรื่องโจ๊กๆ หันมากาแฟบ้าง กาแฟร้านนี้ ถูกที่สุดที่ชิมมาในหลวงพระบาง 555 แต่รสชาติดีนะคะ อากาศเย็นๆตอนเช้า จิบกาแฟร้อน มองวิวแม่น้ำโขง ฟังคนท้องถิ่นคุยกัน รู้สึกดีมากๆเลยค่ะ ถ้าบางคนไม่ทานกาแฟ เค้าก็มีโอวันตินร้อนให้นะคะ แถมมีชาห๊อมหอมไว้ให้ดื่มอุ่นๆอีกนะคะ สั่งอะไรก็แล้วแต่ เค้าเสิร์ฟคู่กับชาค่ะ  มาลองชอมกันนะ